ᱟᱱᱩᱠᱮᱛ

ᱟᱱᱩᱠᱮᱛ (ᱮᱴᱟᱜ ᱵᱟᱱᱟᱱ- ᱟᱝᱠᱮᱛ, ᱜᱨᱤᱠ ᱛᱮ ᱟᱱᱩᱠᱤᱥ) ᱫᱚᱭ ᱦᱩᱭᱩᱜ ᱠᱟᱱᱟ ᱢᱤᱥᱚᱨ ᱨᱮᱱᱟᱜ ᱱᱤᱞ ᱱᱚᱫᱽ ᱨᱮᱱ ᱫᱮᱵᱤ᱾ ᱱᱤᱞ ᱱᱚᱫᱽ ᱨᱮᱱᱟᱜ ᱮᱛᱦᱚᱵ ᱡᱟᱜᱟ ᱮᱞᱤᱯᱷᱮᱱᱴᱟᱭᱤᱱ ᱟᱨ ᱱᱩᱵᱤᱭᱟᱨ ᱡᱚᱲᱟᱣ ᱡᱟᱜᱟ ᱠᱚᱨᱮ ᱟᱱᱩᱠᱮᱛ ᱫᱚ ᱟᱹᱰᱤᱜᱮᱠᱚ ᱢᱟᱱᱟᱣ ᱫᱤ ᱛᱟᱸᱦᱮᱸᱱᱟ᱾

 ᱧᱩᱛᱩᱢ ᱨᱮᱱᱟᱜ ᱮᱛᱦᱚᱵ 
ᱫᱮᱵᱤ ᱟᱱᱩᱠᱮᱛ ᱟᱜ ᱧᱩᱛᱩᱢ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ 'ᱠᱞᱟᱢᱯᱟᱨ' ᱥᱮ ᱦᱟᱹᱲᱩᱯᱤᱡ᱾ ᱜᱨᱤᱠ ᱯᱟᱹᱨᱥᱤ ᱛᱮ ᱱᱩᱭ ᱫᱚ ᱟᱱᱩᱠᱤᱥ ᱠᱚ ᱢᱮᱛᱟᱣᱭᱟ᱾

 ᱵᱚᱨᱱᱚᱱᱟ 
ᱟᱱᱩᱠᱮᱛ ᱫᱚ ᱛᱤᱨᱞᱟᱹ ᱫᱮᱵᱤ ᱠᱟᱱᱟᱭ ᱟᱨ ᱩᱱᱤᱭᱟᱜ ᱵᱚᱦᱚᱜ ᱨᱮ ᱩᱴ ᱪᱮᱬᱮᱭᱟᱜ ᱤᱞ ᱛᱮ ᱵᱮᱱᱟᱣᱠᱟᱱ ᱴᱩᱯᱨᱤ ᱢᱮᱱᱟᱜ ᱛᱟᱭᱟ᱾ ᱩᱱᱤ ᱫᱚ ᱱᱟᱣᱟ ᱨᱟᱡᱡᱚ ᱥᱮᱡ ᱞᱮᱠᱟᱛᱮ ᱯᱷᱟᱨᱟᱣ ᱠᱚ ᱱᱩᱱᱩ ᱟᱫ ᱛᱟᱸᱦᱮᱸᱱ ᱦᱤᱥᱟᱹᱵᱛᱮ ᱦᱚᱸ ᱠᱚ ᱩᱫᱩᱜᱤ ᱜᱮᱭᱟ᱾ ᱛᱟᱭᱚᱢ ᱫᱟᱨᱟᱢ ᱛᱮ ᱩᱱᱤ ᱫᱚ ᱠᱟᱢᱚᱱᱟ ᱨᱮᱱ ᱫᱮᱵᱤ ᱦᱤᱥᱟᱹᱵ ᱛᱮ ᱦᱚᱸ ᱠᱚ ᱞᱟᱹᱭ ᱟᱠᱟᱫᱤᱭᱟ᱾ 

 ᱱᱟᱜᱟᱢ 
ᱩᱱᱤ ᱫᱚ ᱥᱟᱹᱨᱤ ᱜᱮ ᱨᱟ ᱨᱮᱱ ᱦᱚᱯᱚᱜ ᱟᱨᱟᱫᱮ ᱛᱟᱸᱦᱮᱸᱠᱟᱱᱟ᱾ ᱟᱫᱚ ᱟᱡ ᱥᱟᱶ ᱫᱮᱵᱤ ᱥᱟᱛᱮᱛ ᱟᱜ ᱪᱮᱫ ᱪᱚᱝ ᱥᱟᱹᱜᱟᱹᱭ ᱛᱟᱸᱦᱮᱸᱠᱟᱱ ᱛᱟᱭᱟ᱾ ᱩᱱᱠᱤᱱ ᱫᱚ ᱨᱟ ᱨᱮᱱ ᱢᱮᱫ ᱠᱤᱱ ᱛᱟᱸᱦᱮᱸᱠᱟᱱᱟ᱾ ᱟᱨᱦᱚᱸ ᱩᱱᱠᱤᱱ ᱵᱟᱱᱟᱦᱚᱲ ᱥᱟᱶᱛᱮᱜᱮ ᱤᱣᱨᱮᱣᱥ ᱟᱜ ᱥᱟᱹᱜᱟᱹᱭ ᱛᱟᱸᱦᱮᱸᱠᱟᱱᱟ᱾ 

 ᱵᱚᱸᱜᱟᱵᱩᱨᱩ 
ᱱᱤᱞ ᱱᱚᱫᱽ ᱨᱮᱱᱟᱜ ᱰᱩᱵᱟᱹ ᱮᱛᱦᱚᱵ ᱞᱮᱱ ᱠᱷᱟᱱ ᱜᱮ ᱟᱱᱩᱠᱮᱛ ᱵᱟᱠᱷᱨᱟ ᱵᱚᱸᱜᱟᱵᱩᱨᱩ ᱮᱛᱦᱚᱵᱚᱜ ᱠᱟᱱ ᱛᱟᱸᱦᱮᱸᱱᱟ᱾ ᱱᱤᱞ ᱱᱚᱫᱽ ᱫᱚ ᱟᱭᱟᱜ ᱡᱤᱭᱚᱱ ᱫᱟᱜ ᱮᱢ ᱠᱷᱟᱹᱛᱤᱨ ᱟᱨ ᱟᱱᱩᱠᱮᱛ ᱫᱚ ᱟᱭᱟᱜ ᱟᱹᱥᱤᱥ ᱛᱮ ᱦᱟᱥᱟ ᱪᱮᱛᱟᱱ ᱦᱟᱱᱟ ᱱᱟᱣᱟᱭ ᱦᱩᱭ ᱚᱪᱚᱭᱮᱛ ᱛᱟᱸᱦᱮᱸᱱ ᱛᱮ ᱩᱱᱠᱤᱱ ᱵᱟᱱᱟ ᱦᱚᱲ ᱫᱤᱥᱟᱹ ᱛᱮᱜᱮ ᱴᱟᱠᱟ ᱯᱚᱭᱥᱟ, ᱥᱳᱱᱟ ᱫᱟᱱᱟ ᱥᱮ ᱮᱴᱟᱜ ᱫᱟᱹᱢᱤ ᱡᱤᱱᱤᱥ ᱚᱱᱟ ᱱᱤᱞ ᱱᱚᱫᱽ ᱨᱮᱱᱟᱜ ᱫᱟᱜ ᱨᱮᱠᱚ ᱜᱤᱰᱤᱭᱮᱛ ᱛᱟᱸᱦᱮᱸᱱᱟ᱾ ᱱᱤᱞ ᱱᱚᱫᱽ ᱨᱮᱱ ᱠᱤᱪᱷᱩ ᱦᱟᱹᱠᱩ ᱡᱚᱢ ᱵᱟᱝ ᱜᱟᱱᱚᱜ ᱠᱟᱱ ᱛᱟᱸᱦᱮᱸᱱᱟ ᱟᱫᱚ ᱟᱱᱩᱠᱮᱛ ᱟᱜ ᱵᱚᱸᱜᱟᱵᱩᱨᱩ ᱮᱛᱦᱚᱵ ᱛᱟᱭᱚᱢ ᱚᱱᱟ ᱟᱹᱨᱤᱪᱟᱹᱞᱤ ᱫᱚᱠᱩ ᱵᱟᱹᱜᱤ ᱞᱮᱫᱟ᱾ 

 ᱥᱟᱹᱠᱷᱭᱟᱹᱛ